text: Luna fra Rødding er årets Covergirl
  16 maj 2012 kl. 15.29
  15 årige Luna fra Rødding er i dag på forsiden af Danmarks største pigeblad Vi Unge. Hun har vundet den populære Covergirl-konkurrence hvor flere end 3.000 piger mellem 12 og 18 år har deltaget.
  Ved den store finalefest i fredags i København, blev det afsløret, at Luna Overgaard Brejning fra Rødding er vinderen af Vi Unge Covergirl 2012. Det er Vi Unges læsere, som har stemt på deres personlige favorit blandt de tre finalister, som var udvalgt af Vi Unges mode- og skønhedsredaktører.
  Som Covergirl-vinder får Luna mulighed for at udleve sine modeldrømme og er i dag på forsiden af Danmarks største pigeblad, som hver måned læses af 175.000 teenagepiger.
  